ಬೆಕ್ಕನ್ನ ಕಾಪಾಡಲು ಹೋಗಿ ಯುವಕನೂ ಬಾವಿಗೆ ಬಿದ್ದ!

ಧಾರವಾಡ: ಬಾವಿಗೆ ಬಿದ್ದಿದ್ದ ಬೆಕ್ಕನ್ನು ಹಗ್ಗದ ಸಹಾಯದಿಂದ ರಕ್ಷಣೆ ಮಾಡಲು ಹೋಗಿ ಯುವಕನೂ ಬಾವಿಗೆ ಬಿದ್ದ ಘಟನೆ ಧಾರವಾಡದಲ್ಲಿ ನಡೆದಿದೆ.

ಧಾರವಾಡದ ಸಾಧನಕೆರೆ ಬಡಾವಣೆಯ ವೆಂಕಟೇಶ್ವರ ದೇವಸ್ಥಾನದ ಬಾವಿಗೆ ಬೆಕ್ಕೊಂದು ಬಿದ್ದಿತ್ತು. ಈ ವೇಳೆ ಹಗ್ಗದ ಸಹಾಯದಿಂದ ಬಾವಿಗೆ ಬಿದ್ದಿದ್ದ ಬೆಕ್ಕನ್ನು ಯುವಕ ಸೋಮಶೇಖರ್ ರಕ್ಷಣೆ ಮಾಡಲು ಮುಂದಾಗಿದ್ದಾರೆ. ಆದರೆ ಹಗ್ಗ ತುಂಡಾದ ಪರಿಣಾಮ ಸೋಮಶೇಖರ್ ಕೂಡ ಬಾವಿಗೆ ಬಿದ್ದಿದ್ದಾರೆ. ಇದನ್ನೂ ಓದಿ:  45 ಲಕ್ಷದ ಗಿಫ್ಟ್ ಆಸೆಗೆ ಬಿದ್ದು, 32 ಲಕ್ಷ ರೂ. ಕಳೆದುಕೊಂಡ ಯುವತಿ

ಬಾವಿಯಲ್ಲಿ ಕೆಸರು ಇದ್ದ ಹಿನ್ನೆಲೆ ಸೋಮಶೇಖರ್ ಬಚಾವ್ ಆಗಿದ್ದಾರೆ. ಬಾವಿಗೆ ಬೀಳುತ್ತಿದ್ದಂತೆ ಸ್ಥಳದಲ್ಲೇ ಇದ್ದ ಸೋಮಶೇಖರ್ ನ ಗೆಳೆಯರು ಸಹಾಯಕ್ಕೆ ಬಂದು, ಅವರನ್ನು ರಕ್ಷಣೆ ಮಾಡಿದ್ದಾರೆ. ನಂತರ ಬೆಕ್ಕನ್ನೂ ಸಹ ಹೊರ ತೆಗೆದು ರಕ್ಷಣೆ ಮಾಡಿದ್ದಾರೆ.